

 R E P U B L I K A H R V A T S K A

 **KOMUNALNO DRUŠTVO**

 **„ČRNIKA“ d.o.o.**

KLASA: 112-07/24-01/01

URBROJ: 2142-2-5-10/01-24-01

Krk, 10. srpnja 2024. godine

Na temelju Pravilnika o radu KD Črnika d.o.o. i Odluke Skupštine društva od 13. lipnja 2024. godine direktor KD Črnika d.o.o. objavljuje

**NATJEČAJ**

**za zasnivanje radnog odnosa na neodređeno vrijeme za radno mjesto:**

* **Viši stručni suradnik za zaštitu bilja i održavanje zelenih površina – 1 izvršitelj**

Uz opće uvjete propisane Zakonom o radu (Narodne novine broj: 93/14, 127/17, 98/19 i 151/22) kandidati moraju ispunjavati posebne uvjete propisane Pravilnikom o radu te dostaviti dokumentaciju kako slijedi:

1. ***Viši stručni suradnik za zaštitu bilja i održavanje zelenih površina***
* VŠS ili VSS odgovarajućeg smjera (poljoprivreda, agronomija)
* bez posebnih uvjeta.

 Uz prijavu na natječaj, kandidati moraju dostaviti:

 - životopis i

 - presliku osobne iskaznice ili domovnice.

Natjecati se mogu osobe oba spola sukladno članku 13. stavku 2. Zakona o ravnopravnosti spolova („Narodne novine“ broj 82/08 i 69/17), a izrazi koji se koriste u natječaju za osobe u muškom rodu uporabljeni su neutralno i odnose se na muške i ženske osobe.

Ako kandidat ostvaruje pravo prednosti pri zapošljavanju prema posebnom zakonu dužan je u prijavi na oglas pozvati se na to pravo i ima prednost u odnosu na ostale kandidate samo pod jednakim uvjetima. Kandidat koji ostvaruje pravo prednosti pri zapošljavanju prema posebnim propisima dužan je u prijavi na oglas pozvati se na to pravo i ima prednost u odnosu na ostale kandidate samo pod jednakim uvjetima. Da bi ostvario pravo prednosti prilikom zapošljavanja, kandidat koji ispunjava uvjete za ostvarivanje tog prava, dužan je uz prijavu na oglas priložiti sve dokaze o ispunjavanju uvjeta iz oglasa, kao i rješenje odnosno potvrdu o priznatom statusu, te dokaz iz kojeg je vidljivo na koji način je prestao radni odnos kod posljednjeg poslodavca (ugovor, rješenje, odluka i sl.). Kandidati koji se pozivaju na pravo prednosti na temelju Zakona o hrvatskim braniteljima iz Domovinskog rata i članovima njihovih obitelji („Narodne novine“ broj: 121/17, 98/19, 84/21 i 156/23) dužni su dostaviti sve dokaze iz članka 103. citiranog Zakona. Dokazi potrebni za ostvarivanje prava prednosti prilikom zapošljavanja objavljeni su na internetskoj stranici Ministarstva hrvatskih branitelja Republike Hrvatske https://branitelji.gov.hr/

Kandidati prijavom na natječaj pristaju da se njihovi osobni podaci obrađuju u potrebnom obimu i u svrhu provedbe Natječaja, od strane ovlaštenih osoba za provedbu natječaja sukladno Uredbi (EU) 2016/679 Europskog parlamenta i vijeća o zaštiti pojedinca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46 EZ od 27. travnja 2016.godine (Službeni list Europske unije, L119/1).

Potpunom prijavom smatra se prijava koja sadržava sve podatke i priloge navedene u Natječaju.

Nepotpune i nepravodobne prijave na Natječaj neće se razmatrati, niti će podnositelji nepotpunih prijava biti pozvani na dopunu prijave.

Osobe koje podnesu nepotpune i/ili nepravodobne prijave na Natječaj ili ne ispunjavaju uvjete Natječaja, ne smatraju se kandidatima prijavljenim na Natječaj.

S kandidatima koji ispunjavaju opće i posebne uvjete iz natječaja održat će se razgovor.

Za kandidata koji ne pristupi razgovoru smatrat će se da je povukao prijavu na Natječaj.

Prijave s potrebnom dokumentacijom o ispunjavanju uvjeta iz oglasa dostavljaju se na adresu:

KD Črnika d.o.o., Obala 72, 51521 Punat, s naznakom: “Oglas za prijam na radno mjesto”, putem e-mail adrese: direktor@kd-crnika.hr ili osobno u sjedištu Društva na adresi Punat, Obala 72 **do 19. srpnja 2024. godine do 15,00 sati,** neovisno o načinu dostave.

Obavijest o raspisanom natječaju objavit će se na mrežnim stranicama KD Črnika d.o.o.

O rezultatima Natječaja kandidati će biti obaviješteni u roku od 8 dana od dana donošenja odluke o odabiru kandidata.

Predviđeni datum zasnivanja radnog odnosa je 01. rujan 2024.

Ugovor o radu na neodređeno vrijeme sklapa se uz probni rad u trajanju od 3 mjeseca.

KD Črnika d.o.o. zadržava pravo u svako vrijeme poništiti ovaj natječaj, odnosno pravo ne odabrati niti jednog kandidata, bez obveze obrazlaganja svoje odluke i bez ikakve odgovornosti prema kandidatima.

Kandidati imaju pravo prigovora na odluku o odabiru u roku od 8 dana od dana primitka obavijesti o izboru kandidata.

 Direktor:

 Ivica Kvasić mag.oec.